









Eelnõu 
NARVA LINNAVOLIKOGU
O  T  S  U  S
Narva linn                                                               _____._____. 2008 nr ______ 

Hoonestusõiguse seadmine munitsipaalomandis olevale 
hoonestamata maale ja eelläbirääkimistega pakkumise 

väljakuulutamine (Kerese 48, Narva)

1. Asjaolud ja menetluse käik
Narva Linnavalitsuse Linnavara- ja Majandusameti bilansis on linnavara – kinnistu asukohaga Kerese 48, Narva, katastritunnus 51106:001:0141, pindala 11 723m2, kinnistusraamatu registriosa nr 3723109, maa sihtotstarve – 100% sotsiaalmaa.

Narva Linnavolikogu 17.03.2005 otsusega nr 42/52 kehtestati nimetatud maa-ala  detailplaneering. Detailplaneeringu eesmärgiks on kodutute loomade varjupaiga (loomade kasvanduse) rajamine. Detailplaneeringuga on ette nähtud lubatud ehitiste arv krundil – 4, hoonestusprotsent – 30%, maksimaalne hoonestuspindala – 3 530 м2, hoonestuse korruselisus – üks korrus.
Detailplaneeringus on kohustusliku tingimusena ette nähtud nimetatud munitsipaalmaale kodutute loomade varjupaiga rajamine. Samuti nähakse ette võimalus osutada teisi loomade ülalpidamise ja hooldamisega seotud teenuseid (koerte jalutus- ja treeningväljakud, koduloomade majutuskohad, zookauplus, veterinaararsti teenused). See on Narva linnale kasulik ning puudutab kõigi linnaelanike huve. Otstarbekas on välja kuulutada eelläbirääkimistega pakkumine nimetatud munitsipaalmaale tasuta hoonestusõiguse seadmiseks (hoonestusõiguse aastatasu määramata).
Vastavalt Narva linna munitsipaalomandis oleva hoonestamata maa hoonestusõiguse seadmise korra punktile 11 hoonestusõiguse aastatasu suuruse määrab linnavalitsus tulenevalt maamaksu määrast (8 400,00 krooni). Sama korra punktide 12 ja 12.3 kohaselt hoonestusõiguse aastatasu määr kehtestatakse olenevalt katastriüksuse sihtotstarbest, antud juhul sotsiaalmaa puhul – 5% ulatuses maamaksu määrast, s.o 8400,00 x 5% = 420,00 krooni aastas.
2. Õiguslikud alused
Asjaõigusseaduse § 254 lõike 1 kohaselt hoonestaja maksab kinnisasja omanikule hoonestusõiguse eest tasu, kui ei ole kokku lepitud teisiti. Seega seadus ei keela anda  kinnistu hoonestusõiguse seadmiseks tasuta.
Kohaliku omavalitsuse korralduse seaduse § 6 lõige 3 punktide 1, 2 kohaselt otsustab ja korraldab omavalitsusüksus neid kohaliku elu küsimusi, mis on talle pandud teiste seadustega; mis ei ole seadusega antud kellegi teise otsustada ja korraldada.

Vastavalt Narva Linnavalikogu 21.06.2005 määrusega nr 20/57 kinnitatud Linnavara eeskirja punktile 11 kinnisasja võib anda kasutusse (üürile, rendile, tasuta kasutusse), koormata hoonestusõigusega või võõrandada teisele isikule Narva Linnavolikogu (edaspidi volikogu) poolt sätestatud korras.

Vastavalt Narva Linnavalikogu 17.03.2005 määrusega nr 13/52 kinnitatud Narva linna munitsipaalomandis oleva hoonestamata maa hoonestusõiguse seadmise korra punktile 1 otsuse hoonestusõiguse seadmiseks võtab vastavuses Linnavara eeskirjaga ning Narva Linnavalitsuse (edaspidi linnavalitsus) ettepanekul vastu Narva Linnavolikogu. 

Vastavalt Narva Linnavalikogu 17.03.2005 määrusega nr 13/52 kinnitatud Narva linna munitsipaalomandis oleva hoonestamata maa hoonestusõiguse seadmise korra punktile 44 hoonestusõiguse seadmise leping sõlmitakse notariaalselt tähtajaga alates 50 kuni 99 aastaks.
Narva Linnavalikogu 17.03.2005 määrusega nr 13/52 kinnitatud Narva linna munitsipaalomandis oleva hoonestamata maa hoonestusõiguse seadmise korra punkti 52 kohaselt hoonestaja on kohustatud ehitama hoonestusõiguse seadmise tingimustes nimetatud hooned hoonestusõiguse seadmise lepingus sätestatud tähtajaks. Hoonestuskohustuse tähtaja mittetäitmise või mitteõigeaegse täitmise eest määratakse hoonestajale trahv 5 hoonestusõiguse aastatasu suuruses summas. Trahvi tasumine ei vabasta hoonestajat lepingujärgsete kohustuste täitmisest.

3. Otsus 
3.1. Seada hoonestusõigus munitsipaalmaale aadressil Kerese 48, Narva, katastritunnus 51106:001:0141, pindala 11 723m2 , kinnistusraamatu registriosa nr 3723109, maa sihtotstarve – 100% sotsiaalmaa.

3.1. Kuulutada välja eelläbirääkimistega pakkumine tasuta hoonestusõiguse seadmiseks hoonestamata munitsipaalmaale aadressil Kerese 48, Narva, katastritunnus 51106:001:0141, pindala 11 723m2 , kinnistusraamatu registriosa nr 3723109, maa sihtotstarve – 100% sotsiaalmaa (maa sihtotstarvet muuta ei saa). 
3.3. Kehtestada hoonestusõiguse tähtajaks 50 aastat.

3.4. Kehtestada osavõtutasu 1000 krooni.

3.5. Kehtestada järgmised hoonestusõiguse lisatingimused:
3.5.1.  maa-ala kasutamine kodutute loomade varjupaiga rajamiseks;
3.5.2. kodutute loomade püüdmise, vastuvõtmise ja utiliseerimise teenuste osutamine Narva linnale omahinnaga;  
3.5.3. nimetatud teenuste hindu võib muuta ainult Narva Linnavalitsuse korralduse alusel mitte varem kui viie (5) aasta pärast arvates ehitiste püstitamisest. 

3.5.4. hoonestajale antakse võimalus osutada muid teenuseid, millised on seotud loomade ülalpidamise ja hooldamisega;
3.5.5. äriplaani esitamine koos järgmiste andmetega: ehituse maht (m3), planeeritav hoonestuspind (m2 ), ehitise püstitamise planeeritavad tähtajad (kuudes), planeeritavad investeeringud (tuhandetes kroonides);

3.5.6. eskiisprojekti esitamine;
3.5.7. ehitusprojekti koostamine ja esitamine kinnitamiseks Narva Linnavalitsuse Arhitektuuri- ja Linnaplaneerimise Ametile kaheteistkümne (12) kuu jooksul alates hoonestusõiguse tekkimise päevast;
3.5.8. ehitise (ehitiste) püstitamine kooskõlas kinnitatud detailplaneeringuga äriplaanis ettenähtud tähtaegadel;
4. Kehtestada järgmised trahvisanktsioonid:
4.1. iga etapi ja ehituse tähtaegade mittetäitmisel või mittetähtaegsel täitmisel maksab hoonestaja trahvi suuruses 50 000 krooni;

4.2. trahvi tasumine ei vabasta hoonestajat lepingujärgsete kohustuste täitmisest. 
5. Rakendussätted

5.1. Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5.2. Otsus jõustub seaduses sätestatud korras.

Narva Linnavalitsus võtab vastu protokollilise otsuse:

 

1. Taotleda Narva Linnavolikogult otsuse vastuvõtmist munitsipaalomandis olevale hoonestamata maale hoonestusõiguse seadmiseks ja eelläbirääkimistega pakkumise väljakuulutamiseks (Kerese 48, Narva) vastavalt lisatud Narva Linnavolikogu otsuse eelnõule. 
2. Volitada Narva Linnavalitsuse Linnavara- ja Majandusameti direktori kt Tamara Luigas´t antud küsimust ette kandma Narva Linnavolikogu istungil.

Linnapea                                                         Linnasekretär

 

 

 

 

 

